KBANK คาดสินเชื่อรวมปี 59 โต 6-7% ภายใต้คาดการณ์ GDP โต 3%
KBANK คาดสินเชื่อรวมปี 59 โต 6-7% ภายใต้คาดการณ์ GDP โต 3%
19 พ.ย. 2558

ธนาคารกสิกรไทย จำกัด (มหาชน) หรือ KBANK เปิดเผยว่า บริษัทตั้งเป้าสินเชื่อรวมปี 59 ขยายตัว 6-7% บนพื้นฐานอัตราการขยายตัวของเศรษฐกิจไทย(จีดีพี)ในเติบโต 3% คาดหวังปัจจัยบวกจากการผลักดันโครงการลงทุนด้านโครงสร้างพื้นฐาน เม็ดเงินการลงทุนของภาครัฐ และการท่องเที่ยว เป็นตัวขับเคลื่อนสำคัญ
นอกจากนี้ คาดว่าการส่งออกของไทยในปี 59 จะกลับมาขยายตัวได้เล็กน้อยที่ประมาณ 2% ด้านการค้าชายแดนยังมีศักยภาพที่ดี ประกอบกับการที่ภาครัฐมีมาตรการกระตุ้นการลงทุนภาคเอกชนในเขตเศรษฐกิจพิเศษในพื้นที่การค้าชายแดน และซุปเปอร์คลัสเตอร์ (Border Special Economic Zones &amp; Cluster Based Special Economic Zones) ซึ่งจะสนับสนุนให้ธุรกิจการค้าในพื้นที่ดังกล่าวมีการขยายตัว
พร้อมทั้งตั้งเป้าอัตราส่วนค่าใช้จ่ายดำเนินงานต่อรายได้รวม (Cost to Income Ratio) ที่ 45-47% และอัตราส่วนสินเชื่อด้อยคุณภาพต่อเงินให้สินเชื่อรวม (NPL) ที่ระดับ 3.5-3.6%